ആജീഗർത്തശുനശ്ശേൃഫഋഷി:

സ്കൂളടച്ചിരുന്നതുകൊണ്ടും നല്ലദിവസമല്ലാത്തതിനാൽ ഉപനയനാദിചട ങ്ങുകൾ ഒന്നുംതന്നെയില്ലാത്തതിനാലും എങ്ങോട്ടും യാത്രയുണ്ടായില്ല.നിത്യകർമ്മങളും പ്രഭാതഭക്ഷണവും കഴിഞ്ഞ് അലസമായി ചാരുകസാലയിൽകിടന്നുകൊണ്ട് ടി വീ ഓൺ ചെയ്തു.ഏതോ ഒരു ചാനലിൽനിന്നു കാവ്യകേളി ഓളംതല്ലി

“ ഗുരുപാദരെക്കണ്ടുവന്ദിപ്പാനവസരമറിഞ്ഞുവരികപോയ് വത്സ,നീ ശുനശ്ശേഫാ

ഞാനിങ്ങീയശോകത്തിൻ തണലിൽനിൽക്കാമെന്നൊരാനതമന്ദ്രസ്നിഗ്ദ്ധസ്വരമാകിയ സൂക്തം”

കവിതകേട്ട ഉടനെ കുട്ടികളും ഓടിയെത്തി.

“ആരാണഛാ ഗുരുവിനെക്കാണാൻ appointment എടുക്കുന്നത്?

“എല്ലായ്പൊഴും പ്രണതശിഷ്യനു ദേശികങ്കൽ

ചെല്ലാം സ്ഥലം സമയമെന്നിവ നോക്കിടേണ്ട”

എന്നല്ലേ പരശുരാമൻ പറഞ്ഞിരിക്കുന്നത്”

“ഇവിടെ മഹർഷി വിശ്വാമിത്രൻ കശ്യപമഹർഷിയെക്കാണാൻ ഒരുച്ചകഴിഞ്ഞ് എത്തിയിരിക്കുകയാണ്.ഉച്ചകഴിഞ്ഞല്ലേ കശ്യപമഹർഷി ഒന്നുമയങുകയൊ മറ്റൊ ആണോ എന്നൊന്നുമറിയില്ലല്ലോ..എപ്പോഴും ചെല്ലാമെന്നു അനുവാദവും പ്രമാണവുമുണ്ടെങ്കിലും ഗുരുവിനെ ശല്യം ചെയ്യുന്നതു ശരിയല്ലല്ലൊ.അതുകൊണ്ടാണ് വിശ്വാമിത്രൻ തന്റെ ശിഷ്യനും ദത്തൂപുത്രനുമായ ശുനശ്ശേഫനെ കശ്യപാശ്രമത്തിനകത്തെക്കു പറഞയച്ചത്.”

“ഞാൻ വിചാരിച്ചു ‘ശുനശ്ശേഫൻ ‘എന്നൊക്കെ വിളിച്ചപ്പോൾ ഏഭ്യൻ ,ശപ്പൻ എന്നൊക്കെപ്പോലെ ശകാരിക്കുകയാണെന്ന്.” അനുജൻ

“ശുനശ്ശേഫൻ,/ശുനശ്ശേപൻ എന്നത് ആ കുട്ടിക്കു അഛനമ്മമാർ നൽകിയപേരാണ്.പുണ്യാഹത്തിലെയും സായം സന്ധ്യാവന്ദനത്തിലെയും പല മന്ദ്രങളും ശുനശ്ശേഫനുമായി ബന്ധമുള്ളതാണ്.അതുകൊണ്ട് ശുനശ്ശേഫനെ ഒന്നു പരിചയപ്പെടാം

വാത്മീകിരാമായണത്തിലും മഹഭാരതത്തിലും ദേവീഭാഗവതത്തിലും ഐതരേയബ്രാഹ്മണത്തിലുമൊക്കെ ശുനശ്ശേഫന്റെ കഥ പറയുന്നു.പ്രധാനഭാഗം ഒരു പോലെയാണെങ്കിലും കഥാപാത്രങ്ങൾക്കും സംഭവങ്ങൾക്കും അൽപ്പസ്വല്പം വ്യത്യാസമുണ്ട്.ഹരിശ്ചന്ദ്ര മഹാരാജാവിനു കുട്ടികളില്ലായിരുന്നു. ദു:ഖിതനായ അദ്ദേഹം നാരദമഹർഷിയുടെ ഉപദേശപ്രകാരംവരുണഭഗവാനെ തപസ്സുചെയ്തുപ്രത്യക്ഷനാക്കി പുത്രനുണ്ടാകൻ വരം ചോദിച്ചു..ആദ്യത്തെ പുത്രനെ വരുണനു ബലി നൽകാമഎന്നുള്ള വ്യവസ്ഥയിൽ വരവും ലഭിച്ചു.പുത്രനുണ്ടായ ഉടനെ വരുണൻ എത്തി പുത്രബലി ആവശ്യപ്പെട്ടു. പത്തു ദിവസം കഴിയട്ടെ എന്നു അപേക്ഷിച്ചു.പത്തുദിവസം കഴിഞ്ഞപ്പോൾ വരുണൻ വീണ്ടും വന്നു. അപ്പോൾ പല്ലുവരട്ടെ എന്നുപറഞു. പല്ലുവന്നപ്പോൾ പാൽപ്പല്ലുപോയി പുതിയ പല്ലു വരട്ടെ എന്നു പറഞ്ഞു..അതിനു ശേഷം വസ്ത്രം ധരിക്കാറാകട്ടെ, ക്ഷത്രിയനാകയാൽ അസ്ത്രം പ്രയോഗിക്കാറാകട്ടെ എന്നെല്ലാം ഓരോ ന്യായങൾ പറഞ്ഞുബലി നീട്ടിക്കൊണ്ടുപോയി.അങ്ങനെയിരിക്കെ ബാലനായ പുത്രൻ രോഹിതാശ്വൻ ശസ്ത്രവുമെടുത്തു കാട്ടിലേക്കുപോയി.. ഇതു മനസ്സിലാക്കിയ വരുണൻ ഹരിശ്ചന്ദ്രന് ജലോദരം അഥവാ മഹോദരം എന്ന രോഗമുണ്ടാക്കി. ഇതറിഞ്ഞു കൊട്ടാരത്തിലേക്കു മടങ്ങിപ്പോകാനാഗ്രഹിച്ച രാജകുമാരനെ ബ്രാഹ്മണവേഷത്തിലെത്തിയ ഇന്ദ്രൻഓരോസൂത്രങ്ങൾ പറഞ്ഞു ആറുവർഷത്തോളം വനത്തിൽക്കൂടി ഇരിക്കാൻ പോലും സമ്മതിക്കാതെ നടത്തിക്കൊണ്ടിരുന്നു.നടത്തത്തിനൊടുവിൽ അജീഗർത്തൻ എന്നൊരു ബ്രാഹ്മണനെ കണ്ടുമുട്ടി.അദ്ദേഹത്തിനു മൂന്നുകുട്ടികളുണ്ട്.അതിൽ ഒരു കുട്ടിയെക്കിട്ടുകയാണെങ്കിൽ തനിക്കുപകരം ബലി നൽകി അഛനെ രോഗത്തിൽ നിന്നു രക്ഷിക്കമെന്നു വിചാരിച്ചു..സന്തോഷത്തോടുകൂടിനൽകുന്നതും പതിനാറുവയസ്സു തികയാത്തതുമായ കുട്ടിയെ വേണം ബലി നൽകാൻ..രാജാധികാരം ഉപയോഗിച്ചുബലമായി നേടിയ കുട്ടി ഉചിതമല്ല.ഒരുകുട്ടിയെ വിട്ടുതരുകയാണെങ്കിൽ ധാരാളം സമ്പത്തും കുമാരൻ വഗ്ദാനം ചെയ്തു.

അജീഗർത്തന്റെ മൂന്നു കുട്ടികളുടെയു പേരു ശുനപുശ്ചൻ,ശുനശ്ശേപൻ ശുനലാംഗുലൻ എന്നാണ്.”

“അതുകൊളളാമല്ലോ .എല്ലാപേരുകളും നായയുമായി ബന്ധപ്പെട്ടതാണല്ലൊ” കുട്ടികൾ

“ശരിയാണ്.നായയുടേതുപോലെ വാലുള്ളവൻ. ശേഫവും ലാംഗുലവും വാൽ തന്നെ.അതുകൊണ്ട് എല്ലാവരും പട്ടിയുടേതുപോലെ വാലുള്ളവരാണ്”

“ദാരിദ്ര്യം കൊണ്ട് പട്ടിണികിടന്നാൽ പട്ടിയുടെ വാലുപോലെ വളഞ്ഞു കൂനിപ്പോകുമായിരിക്കും”

“എന്തായാലും മക്കളിലൊന്നിനെക്കൊടുത്ത് ധനം സമ്പാദിക്കാൻ അജീഗർത്തൻ തീരുമാനിച്ചു.. മൂത്തവനായ ശുനപുശ്ചൻ തനിക്കു പ്രീയപ്പെട്ടവനാണ്. മാത്രവുമല്ല, ഷോഡശപ്രായത്തിലെത്തുകയും ചെയ്തു. ഇളയവനായ ശുനലാംഗുലൻ അവന്റെ അമ്മയ്ക്കുപ്രിയപ്പെട്ടവനാണ്.അവനെയും സന്തോഷത്തോടെ കൊടുക്കാൻപറ്റുകയില്ല.. എന്നാൽ മധ്യമനായ ശുനശ്ശേഫനെക്കൊടുക്കുവാൻ തീരുമാനിച്ചു..ഈ തീരുമാനം അറിഞ്ഞു ശുനശ്ശേഫന് സന്തോഷമാണുണ്ടായത്. തന്റേത്ആർക്കുംവേണ്ടാത്ത ഒരു ജന്മമാണെങ്കിലും.അഛനമ്മമാർക്കും രാജ്യത്തിനുംവേണ്ടി ത്യാഗംചെയ്യാൻ സാധിച്ചല്ലൊ..അഛന് ധനമെല്ലാം കിട്ടി ബോധിച്ചപ്പോൾ ശുനശ്ശേഫൻ സന്തോഷത്തോടെ രാജകൊട്ടാരത്തിലേക്കു യാത്രയായി.സന്ധ്യയായപ്പോൾ ഒരു സത്രത്തിൽ തങ്ങേണ്ടിവന്നു. ഇതുവരെയുള്ള കാര്യങളൊക്കെ സന്തോഷത്തോടെയ്ആണെങ്കിലും തന്റെ മാതാപിതാക്കൾക്കു തന്നെ വേണ്ടാതായതിൽ ദു:ഖം തോന്നി. രണ്ടുദിവസത്തിനകം തന്റെ ജീവിതം തീരാൻ പോവുകയാണ്.ഇതെല്ലാം ഓർത്തു വിഷമിച്ചു കരഞ്ഞു കൊണ്ട്ഗംഗാനദിയുടെ കരയ്ക്കുപോയിരുന്നു.. അപ്പോൾ അതുവഴി കടന്നുപോയ മഹർഷി വിശ്വാമിത്രൻ കാര്യം അന്വേഷിച്ചു..അലിവുതോന്നി തന്റെ തപ്:ശക്തിയിൽ പകുതി ആ ബാലനു കൊടുത്തു. വരുണനെസ്തുതിക്കാൻ ഒരുമന്ത്രവും പറഞ്ഞുകൊടുത്തു.യജ്ഞത്തിൽ വച്ചു വധിക്കുവാൻ വേണ്ടി വാളുയർത്തുമ്പോൾ ഇതു ചൊല്ലിയാൽ മതിയെന്നും പറഞ്ഞു..അതനുസരിച്ചു ശുനശ്ശേഫൻ മന്ത്രം ചൊല്ലുകയും വരുണൻ പ്രത്യക്ഷപ്പെട്ടു ബാലനെ ബലിയിൽ നിന്നു മോചിപ്പിക്കുകയും ചെയ്തു.അതോടൊപ്പം രാജാവിനെ ഋണമുക്തനാക്കുകയും ചെയ്തു.അവിടെയെത്തിയ വിശ്വാമിത്രന്റെ കൂടെ ശുനശ്ശേഫൻ പോയി.

ഐതരേയബ്രാഹ്മണത്തിൽ കഥയ്ക്ക് അൽപ്പം വ്യത്യ്യാസമുണ്ട്.രോഹിതാശ്വന്റെകൂടെപ്പോയ ശുനശ്ശേഫൻ യജ്ഞത്തിന്റെ തലേ ദിവസം ഉപവാസം അനുഷ്ഠിക്കുകയും യജ്ഞദിവസം യൂപത്തിൽകെട്ടിയിട്ട അവസ്ഥയിൽകിടന്നു പ്രജാപതി,അഗ്നി വായു വരുണൻ സവിതാവ് മുതലായി എല്ലാവരെയും വിളിച്ചുകരയുകയും സ്തുതിക്കുകയും ചെയ്തു.ഒറ്റുവിൽ വരുണൻ പ്രത്യക്ഷപ്പെട്ടു കുട്ടിയെ മരണത്തിൽ നിന്നു രക്ഷപ്പെടുത്തുകയും ചെയ്തു..ബലിക്കുറ്റിയിൽ ബന്ധനസ്ഥനായ ശുനശ്ശേഫൻ ചൊല്ലിയ മന്ത്രങളിൽ ചിലതു നോക്കാം

“അവതേ ഹേഡോ വരുണ നമോഭിരവ

യജ്ഞേഭിരീമഹേ ഹവിർഭി ക്ഷയന്നസ്മാഭ്യാമസുര

പ്രചേതോ രാജന്നേനാംസി ശിശ്രഥകൃതാനി

“ഇതു നമ്മൾ കേട്ടിട്ടുണ്ടല്ലൊ”രണ്ടുപേരും ഒരുമിച്ചുപറഞ്ഞു

“ശരിയാണ്.കഴിഞദിവസം ഒരുപനയനത്തിനു നമ്മൾപോയില്ലേ?. അവിടെ ചൊല്ലിയ പുണ്യാഹമന്ത്രങളിലൊന്നാണ്. ആജീഗർത്ത്ശുനശ്ശേഫനാണ് ഇതിന്റെ ഋഷി..”

അതെന്താ? ശുൻശ്ശേഫൻ എന്നുപറഞാൽപ്പോരെ?”

“പോരാ.പലശുനശ്ശേപന്മാരുണ്ട്എങ്കിലോ? അജിഗർത്തന്റെ മകനായ ശുനശ്ശേപൻ ഒരാളേ ഉള്ളൂ..അദ്ദേഹമാണ് ഐ മന്ത്രത്തിന്റെ ദ്രഷ്ടാവ്.ആശ്വലായനന്മാർ ഗായത്രീമന്ത്രത്തിനു സ്ഗാഥിനോ വിശ്വാമിത്ര ഋഷി എന്നാണ് ഛന്ദസ് തൊടുന്നത്.നിലവിൽ വേറെവിശ്വാമിത്രന്മാർ ഇല്ലാത്തതുകൊണ്ടുവിശ്വാമിത്ര ഋഷി എന്നു പറഞ്ഞാലും പോരായ്കയില്ല. ഗാഥിനൊ വിശ്വാമിത്ര ഋഷി എന്നു തന്നെയാണ്പേറ്റന്റിനു അഥവാ സർട്ടിഫിക്കറ്റിനു സുരക്ഷിതം.സർവകലാശാല നൽ കുന്ന സർട്ടിഫിക്കറ്റില്പോലും പേരു മാത്രമേയുള്ളു..സി വി ശങ്കരൻ എന്നുമാത്രമെഴുതിയ സർട്ടിഫിക്കറ്റ് ഏതു സി വി ശങ്കരനു വേണമെങ്കിലും ഉപയോഗിക്കം.രജിസ്റ്റർനമ്പർ നോക്കി കണ്ടൂപിടിക്കാമെങ്കിലും സാധാരണ രീതിയിൽ അതിനു മിനക്കെടാറില്ല..എന്നാൽ ചേലമറ്റത്തില്ലത്തു വാസുദേവൻ ശങ്കരൻ എന്നെഴുതുകയാണെങ്കിൽ ഇങ്ങനെയൊരു കബളിപ്പിക്കൽ ഉണ്ടാകുകയില്ല.സർക്കാരിന്റെ പലപ്രമാണങളിലും ഇങ്ങനെ തണ്ടപ്പേരുകൂട്ടിയാണ് എഴുതാറുള്ളത്.ഈ മന്ത്രത്തിന്റെ അർത്ഥതലത്തിലേക്കൊന്നു പോകാം.

അല്ലയോ വരുണ,അങ്ങയുടെ ക്രോധത്തെ (ഹേഡ) ഞങ്ങളുടെ(നമസ്കാരങ്ങളെക്കൊണ്ട്(നമോഭി) നീക്കിയാലും, ഇല്ലായ്മചെയ്താലും (അവ ഈ മഹേ) യജ്ഞത്തിൽ(യജ്ഞേ) ഞങ്ങളർപ്പിക്കുന്ന ഹവിസ്സ് സ്വീകരിച്ചുകൊണ്ട് ക്രോധത്തെ അകറ്റിയാലും. അനിഷ്ടങ്ങളെ അകറ്റുന്നവനും (അസുര) പ്രകർഷേണ ശോഭിക്കുന്നവനും (പ്രചേതോ രാജൻ) ആയ അങ്ങ് എനിക്കുവേണ്ടി ഈ കർമ്മത്തിൽ സന്നിഹിതനായി ഞങ്ങളുടെ പാപങ്ങളെ (ഏനാംസി) ശിഥിലമാക്കിയാലും (ശിശ്രഥ കൃതാനി)

നമസ്കാരങ്ങളെക്കൊണ്ടും കർമ്മങ്ങളെ അഥവാ യജ്ഞങ്ങളെക്കൊണ്ടും പാപമോചനത്തിനായി ശുനശ്ശേഫൻ വരുണനോടു പ്രാർത്ഥിക്കുകയാണ്.”

“കുറ്റിയിൽകെട്ടിയിട്ടിരിക്കുന്ന ആൾ എങ്ങനെയാണഛാ നമസ്കരിക്കുന്നത്? യജ്ഞം ചെയ്യുന്നത്?”

“മനസ്സുകൊണ്ട്. ശരീരം കൊണ്ട് ചെയ്യുന്നതിനേക്കാൾ പ്രാധാന്യം മനസ്സുകൊണ്ടു ചെയ്യുന്നതിനുണ്ട്.മനസ്സും ശരീരവും യോജിച്ചു ചെയ്യുമ്പോഴാണു കർമ്മം പൂർണ്ണമാവുന്നത്.”

“മനസ്സില്ലാതെ വായിച്ചാൽ ഒന്നും തലയിൽ കേറുകയില്ല.”

“പൂജയിലെ മാനസപൂജക്ക് വളരെ പ്രാധാന്യമുണ്ട്.പഞ്ചഭൂത സമർപ്പണം ദീപമായു ധൂപമായും

നിവേദ്യമായും ജലമായും പുഷ്പമായും മനസ്സിൽ സങ്കൽപ്പിച്ചു ചെയ്യുകയാണ്. ശുനശ്ശേഫൻ വീണ്ടും പ്രാർത്ഥിക്കുന്നു

ഉദൂത്തമം വരുണപാശമസ്മദവാധമം വിമധ്യമം ശ്രഥായ

അഥാ വയമാദിത്യ വ്രതേ തവാനാഗസോ അദിതയേ സ്യാമ

യൂപത്തിൽ (കുറ്റിയിൽ) ശുനശ്ശേഫനെ മൂന്നു സ്ഥലത്തു –തലയിലും നാഭിയിലും പാദത്തിലും-‌കെട്ടിയാണ് നിർത്തീയിരിക്കുന്നതു.. ഇത് യഥാക്രമം ഉത്തമപാശം മധ്യമ പാശം അധമപാശം എന്നിങ്ങനെയാണ്..മൂന്നിനെയും കാണിക്കാൻ ഒരു പാശപദവും ഉത്തമം മധ്യമം അധമം എന്നീ പദൻഗ്ഗളുമാണ് ഉപയോഗിച്ചിരിക്കുന്നത്.അതുപോലെ ശ്രഥായ എന്നതിന് ശ്ലഥമാക്കുക,ശിഥിലീകരിക്കുക, അഴിക്കുക എന്നൊക്കെയാണ് അർത്ഥം ഉത്തമപാശത്തെ മുകളിലേക്കും അധമപാശത്തെ താഴേക്കും മധ്യമപാശത്തെ വിശേഷമായിട്ടും അഴിക്കണമേ എന്നാണ് പ്രാർത്ഥിക്കുന്നത്.ഇതിനുവേണ്ടി ശ്രഥായ എന്നപദത്തോടു ഉദൂത്തമത്തിലെ ഉത്,അവാധമത്തിലെ അവ, വിമധ്യമത്തിലെ വി ശബ്ദങ്ങൾ ചേരുന്നു.. ഉത് എന്നാൽ മുകളിലേക്ക് ആണല്ലോ.ഉദ്ഗ്രഥനം,ഉദ്ധാരണം ഉത്കൃഷ്ടം. അതുകൊണ്ട് തലയിലെ കെട്ട് ഉത് ശ്രഥായ,മുകളിലേക്ക് ഊരിക്കളയണേ എന്നുപ്രാർത്ഥിക്കുന്നു. അവ എന്നാൽ തഴേക്ക് എന്നാണല്ലോ..അവതാരം,അവലേപനം,അവമാനം..കാലിലെ കെട്ട് അവശ്രഥായ,താഴോട്ട് ഊരിക്കളയണേ എന്നുപ്രാർത്ഥിക്കുന്നു..മധ്യമത്ത്ലേത് ഊരാൻ പറ്റുകയില്ല. അതുകൊണ്ട് വിശേഷമായി ശിഥിലീകരിക്കണം,അഴിക്കണം എന്നു പ്രാർത്ഥിക്കുന്നു.. പ്രാർത്ഥന മുഴുവനായിട്ടില്ല.വരുണനും ആദിത്യനും ഒന്നാണെന്നുള്ള സങ്കൽപ്പത്തിലാണ് ബാക്കി പ്രാർത്ഥന..രണ്ടുപേരും അദിതിപുത്രന്മാരാണല്ലോ.അല്ലയോ വരുണാ അങ്ങയ്ക്കുവേണ്ടിയുള്ള കർമ്മത്തിൽ (തവ വ്രതേ) ഏർപ്പെട്ടിരിക്കുന്ന ഞങ്ങൾ അതു മുടങ്ങിപ്പോകാതെ പൂർത്തിയാക്കാൻ (അദിതയെ) നിരപരാധരായി ,പാപരഹിതരായി (അനാഗസ) ഭവിക്കേണമെ.(സ്യാമ)

മൂന്നു കെട്ടുകൾ പ്രാരബ്ധ്കർമ്മങ്ങളാണ്.ഭൂത വർത്തമാന ഭാവി കർമ്മബന്ധങ്ങളാണ്. ഭൂതത്തിലേത്,കഴിഞ്ഞുപോയത് മറന്നുകളയാം ഭാവിയിലേത് വരാതെ നോക്കാം,ഒഴിഞ്ഞുമാറാം. എന്നാൽ വർത്തമാനത്തിലേത് എളുപ്പമല്ല. ഇജ്ജന്മത്തിലെ കെട്ടുപാടുകളിൽ നിന്നുള്ളമോചനം ദുഷ്കരമാണ്.ഓരോന്നായി അഴിച്ചു മാറ്റുകയേ പറ്റൂ. വീണ്ടും വരുണനെത്തന്നെ പ്രാർഥിക്കുകയാണ്

ഇമം മേ വരുണശ്രുധീ

ഹവമദ്യാ ച മൃഡയ

ത്വാമ വസ്യുരാചകേ

അല്ലയോവരുണാ,എന്റെ (മേ) ഈ വിളി കേൾക്കേണമേ (ഹവം ശ്രുധീ).എനിക്കു സുഖമുണ്ടാക്കേണമേ (അദ്യ മൃഡയ).എന്നെ രക്ഷിക്കുവാനായി (അവസ്യു) അങ്ങയെ ഞാൻ നേരിട്ടു ഉറക്കെ വിളിച്ചു സ്തുതിക്കുന്നു (ത്വാം ആചകേ.). ത്വാം അവസ്യു ആചകേ എന്നുള്ളത് ചേർത്തു ചൊല്ലുമ്പോൾ ത്വാമവസ്യുരാചകേ. എന്നാകുന്നു.”

“”ഇതു വൈകുന്നേരം സന്ധ്യാവന്ദനത്തിൽ അന്തി മുടിക്കാൻ തൊഴുതു ചൊല്ലുന്നമന്ത്രമാണല്ലോ”

“അതെ.അടുത്തതും അങ്ങനെതന്നെ.

തത്വായാമിബ്രഹ്മണാ വന്ദമാന-

സ്തദാശാസ്തേ യജമാനോ ഹവിർഭി

അഹേഡമാനോ വരുണേഹബോ-

ധ്യുരുശംസ മാ ന ആയുപ്രമോഷി

അല്ലയോ വരുണാ,അങ്ങയോട് അതിനെ യാചിക്കുന്നു(തത് ത്വാം യാമി).ഏതിനെ? ആയുസ്സിനെ.ആയുസ്സുണ്ടെങ്കിലല്ലേ കർമ്മം പൂർത്തീകരിക്കാൻ പറ്റുകയുള്ളൂ. എങ്ങനെയാചിക്കുന്നു? പ്രൗഢമായ സ്തോത്രങ്ങളാൽ സ്തുതിച്ചുകൊണ്ട്.(ബ്രഹ്മണാ വന്ദമാനാ). ഏതവസ്ഥയിലാണ്? ഇതാ ഇപ്പോൾ ഞാൻ വധിക്കപ്പെടാൻ പോവുകയാണ്.ആസന്നവധ്യനായ അവസ്ഥ. യജ്ഞത്തിലെ യജമാനനും അതു തന്നെയാണ് ആവശ്യപ്പെടുന്നത്.എന്റെ ഭാഗത്തുനിന്നു എന്തെങ്കിലും അനാദരവുണ്ടായിട്ടുണ്ടെങ്കിൽ (അഹേഡമാനോ) അതിനെ പരിഗണിക്കാതെ എന്റെ അപേക്ഷയെ ബോധിച്ചു എല്ലാവരാലും സ്തുത്യനായ(ഹേ ഉരുശംസ) വരുണഭഗവാനേ,എന്റെ ആയുസ്സിനെ അപഹരിക്കരുതേ!(ന: ആയു: മാ പ്രമോഷീ)

ഇവിടെ മാ ന ആയുപ്രമോഷീ എന്നു തിരിച്ചു തന്നെ ചൊല്ലണം അല്ലാതെ ഉരുശംസമാന ആയുപ്രമോഷീ എന്നായാൽ ആയുസ്സിനെ പ്രമോഷിപ്പിച്ചോളൂ ,എടുത്തുകൊള്ളൂ എന്നാകും. മന്ത്രം ചൊല്ലുന്നതിലെ വ്യത്യാസം കൊണ്ട് അർത്ഥം വിപരീതമാവുന്ന ഉദാഹരണങ്ങൾ ധാരാളമുണ്ട്. ശബ്ദങ്ങളും ഉച്ചാരണങ്ങളും വളരെ പ്രധാനമാണ്.ശാന്തി ദുർഗാധ്യാനത്തിൽ ഘോരാനർത്ഥോപശാന്തി എന്നത് ഘോരാൻ അർത്ഥോപശാന്തി എന്നു തിരിച്ചു ചൊല്ലിയപ്പോൾ അനർത്ഥങ്ങൾ നശിക്കുന്നതിനു പകരം അർത്ഥങ്ങൾ(സമ്പത്ത്) നശിച്ചു പോയകഥകളുണ്ട്. ഇന്ദ്രനെക്കൊല്ലാൻ ഒരു പുത്രൻ ഉണ്ടാകണേയെന്ന് പ്രാർത്ഥിച്ച് യജ്ഞം ചെയ്തപ്പോൾ സ്വരിച്ചതിലെ പിശകുകൊണ്ട് ഇന്ദ്രനു കൊല്ലാൻ ഒരു പുത്രൻ ഉണ്ടായ കഥയുമുണ്ടല്ലോ.ത്വഷ്ടാവിന്റെ അബദ്ധമാണ് വൃത്രൻ.ഇന്ദ്രനു കൊല്ലാനുണ്ടായ പുത്രൻ.

ആസന്നമരണനായി യജ്ഞവേദിയിൽ ബലിപീഠത്തിനുമുമ്പിൽ കുറ്റിയിൽ കെട്ടിയിടപ്പെട്ട ഒരു പിഞ്ചുബാലന്റെ മാനസികാവസ്ഥയൊന്നാലോചിച്ചുനോക്കൂ.ഐതരേയബ്രാഹ്മണമനുസരിച്ചു ആ ബാലൻ പ്രജാപതി, അഗ്നി,സവിതാവ്, വരുണൻ മുതലായി എല്ലാവരെയും വിളിച്ചുകരഞ്ഞുപ്രാർത്ഥിക്കുന്നു.മരണ്വെപ്രാളത്തിൽ എന്തുചെയ്താൽ രക്ഷപ്പെടാൻ സാധിക്കുമെന്ന ഉത്കണ്ഠയുടെ നേർക്കാഴ്ചയാണിത്. പുണ്യാഹത്തിലൂടെ യജ്ഞത്തിൽ പങ്കെടുക്കുന്നവരുടെ ആയുസ്സിനുവേണ്ടിയും പ്രാർത്ഥിക്കുന്നു.ആയുസ്സുണ്ടെങ്കിലല്ലേ യജ്ഞം പൂർത്തിയാക്കാൻ പറ്റുകയുള്ളൂ.അതിന് ശുനശ്ശേഫന്റെ പ്രാർത്ഥനയേക്കാൾ ഉചിതമായ ഏതു പ്രാർത്ഥനയാണുള്ളത്?”

“എന്നിട്ടു ശുനശ്ശേഫന്റെ ആയുസ്സിനെ അപഹരിച്ചോ അഛാ?” കുട്ടികൾ ഉദ്വേഗപൂർവ്വം ആരാഞ്ഞു.

“ഇല്ല. ശുനശ്ശേഫനെ മോചിപ്പിച്ചുകൊണ്ട് വരുണൻ ഹരിശ്ചന്ദ്രനു യജ്ഞഫലം നൽകി.ഹരിശ്ചന്ദ്രന്റെ അസുഖവും മാറി രോഹിതാശ്വനെയും കിട്ടി”

കുട്ടികൾ ആശ്വാസത്തോടെ എഴുന്നേറ്റു.

“ഇന്നുമുതൽ നല്ല സന്തോഷത്തോടെ അന്തി മുടിക്കാം” രണ്ടുപേരും ഒരുമിച്ചുപറഞ്ഞു.