**ഊണു റെഡി**

**സി വി ശങ്കരൻ ചേലമറ്റത്തില്ലം**

ഊണു റെഡി ബിരിയാണി റെഡി

ഉണ്ണും മുമ്പെ ബില്ലുറെഡി

ആഴ്ചകൾ മുമ്പെ ബീഫു റെഡി

രാവുകൾ മുമ്പെ റോസ്റ്റ് റെഡി

സാത്വികമട്ടൺകോളിഫ്ലോർ

മതി മതിയോളം പുതിനയില

കോഴികളറിയാചിക്കന്രോസ്റ്റ്

കോക്കസ് വളരും പ്ഇക്കിൾസും

പച്ചരിവേണേലുച്ചക്ക്

പഴയരിവേണേലന്തിക്ക്

മത്തങ്ങായുടെ ഒത്തുകളി

സാമ്പാർ പച്ചടി എരിശ്ശേരി

ഫ്രിഡ്ജിലിരിക്കും പലകറികൾ

പാട്ടയ്ക്കുള്ളിൽ ഉറതൈര്

ഊണിനു പതിനഞ്ചോർഡിനറി

എക്സ്ട്രാ വേണേലെക്സ്ട്രാക്യാഷ്

മീങ്കറി സ്പെഷ്യലു വേണ്ടെന്നോ?

ചില്ലിക്കാശിനു ചില്ലിച്ചിക്കൻ

കൊഞ്ചുകറിയ്ക്കയഞ്ചുകൊട്

കൊതിയൻ മാർക്കൊരു ഓംലെറ്റ് ഫ്രീ

ഊണു റെഡി ബിരിയാണിറെഡി

ഉണ്ടു കഴിഞ്ഞാൽ ഛർദ്ദി റെഡി