**ഇല്ലങ്ങളിലെ ഭാഷ**

**സി വി ശങ്കരൻ ചേലമറ്റത്തില്ലം**

**ബന്ധസൂചകപദങ്ങൾ**

അഛന്റെ അഛൻ ഇല്ലത്തുമുത്തശ്ശൻ

അഛന്റെ അമ്മ ഇല്ലത്തുമുത്തശ്ശി

അമ്മയുടെ അഛൻ അമ്മാത്തുമുത്തശ്ശൻ

അമ്മയുടെ അമ്മ അമ്മാത്തു മുത്തശ്ശി

മുത്തശ്ശന്റെ അനുജൻ മുത്തഫൻ

മുത്തശ്ശിയുടെ മൂത്ത സഹോദരി --------

മുത്തശ്ശിയുടെ അനുജത്തി ചിറ്റമുത്തശ്ശി

മുത്തശ്ശന്റെ ജ്യേഷ്ഠൻ ഉണ്ടായിരുന്നില്ല

മുത്തഫന്റെ വേളി ഉണ്ടായിരുന്നില്ല

അഛന്റെ ജ്യേഷ്ഠൻ ഉണ്ടായിരുന്നില്ല (വല്ല്യഛൻ,വല്ല്യഫൻ)

വല്ല്യഛന്റെ വേളി വല്ല്യമ്മ

അഛന്റെ അനുജൻ അപ്ഫൻ

അഫന്റെ വേളി ഉണ്ടായിരുന്നില്ല. (ചെറിയമ്മ.)

അഛന്റെ സഹോദരി അഛൻപെങ്ങൾ,അചോള്‌

അഛന്റെയോ അമ്മയുടെയോ മൂത്ത സഹോദരി പേരവ,പേരമ്മ,പേരശ്ശി

അഛന്റെയൊ അമ്മയുടെയോ ഇളയ സഹോദരി ചിറ്റ,ചിറ്റശ്ശി

മൂത്ത സഹോദരൻ ജ്യേഷ്ഠൻ(ഏട്ടൻ)-ആണുങ്ങൾ

ഓപ്പ,ഒടപ്രന്നോൻ--പെണ്ണുങ്ങൾ

മൂത്ത സഹോദരി ഓപ്പോൾ

ജ്യേഷ്ഠന്റെ വേളി ഏടത്തി

അമ്മയുടെ സഹോദരൻ അമ്മാമൻ

അമ്മാമന്റെ വേളി അമ്മായി

സഹോദരിയുടെ മകൻ/മകൾ അനന്തിരവൻ/അനന്തിരവൾ

(മരുമകൻ എന്നൊ മരുമകൾ

എന്നോപറയാറില്ല)

**പലഹാരങ്ങൾ**

1. കൊഴുക്കട്ട

അരി അരച്ച് തേങ്ങയും ചേർത്ത് കുഴച്ചുരുട്ടി ഉരുൾകളാക്കി ആവിയിൽ വേവിച്ചെടുക്കുന്ന ഒരു പലഹാരം.പൌർണമി ഒരിയ്ക്കലിനു രാത്രിയിൽ ഇതാണ്‌കഴിയ്ക്കാര്‌

1. തൊട്ടുപിരട്ടി

അരി അരച്ചതിൽ തേങ്ങ ചിരണ്ടിയതും ചേർത്ത് ചീനച്ചട്ടിയിൽ എണ്ണ പുരട്ടി ദോശപോലെ ഉണ്ടാക്കിയെടുക്കുന്ന പലഹാരംബ്രാഹ്മണർ സധാരണ ഉഴുന്നു ഉപയോഗിച്ചുള്ള ദോശ ഉണ്ടാക്കാറില്ല.

1. ഓട്ടട

അരിപൊടിച്ചതും തേങ്ങ ചിരണ്ടിയതും ശർക്കര കൂട്ടിയോ കൂട്ടാതെയോ ഇലയില്പ്പരത്തി ചൂടായ ഓട്ടുരുളിയിലൊ ചീനച്ചട്ടിയിലോ ഇട്ടു ചുട്ടെടുക്കുന്ന പലഹാരം ഇത് അരിയ്ക്കുപകരം തവിടുപയോഗിച്ചും ഉണ്ടാക്കാം.

1. കിണ്ണത്തിലപ്പം

അരിമവും തേങ്ങയൗം ശർക്കര കൂട്ടിയോ കൂട്ടാതെയോ കിണ്ണത്തിൽ വച്ച് ആവിയിൽ വേവിച്ചെടുക്കുന്നത്

1. ഒറോട്ടി

അരിപ്പൊടിയും ഉഴുന്നുപൊടിയും തേങ്ങായും സ്വല്പം കുരുമുളകുപൊടിയും ചേർത്ത് വട്ടത്തിൽ പരത്തി വെളിച്ചെണ്ണയിൽ വറുത്തെടുക്കുന്ന ഒരു എണ്ണപ്പലഹാരം

1. ചീട

ഒറോട്ടിയുടെ അതേസാമഗ്രികൾ പരത്തുന്നതിനുപകരം നെല്ലിക്കാപ്രമാണത്തിൽ ഉരുട്ടി വറുത്തെടുക്കുന്നത്

1. കാരോലപ്പം

ഉത് ഉണ്ണിയപ്പം തന്നെ. അപ്പക്കാരയിൽ ഉണ്ടാക്കുന്നതുകൊണ്ട് കാരോലപ്പം

**ഓമനപ്പേരുകൾ**

അമ്മു,അമ്മുക്കുട്ടി,അപ്പു, അപ്പുക്കുട്ടൻ,ഉണ്ണി,കുഞ്ഞുണ്ണി,ഉണ്ണിക്കുട്ടൻ,കുഞ്ചു,കുട്ടൻ,കുട്ടപ്പൻ,കുഞ്ഞിക്കുട്ടൻ അമ്പാടി,അമ്മിണി

**ശകാരപ്പേരുകൾ**

ഏഭ്യൻ, ശപ്പൻ, വഷളൻ, ഉണ്ണാമൻ, അണ്ടൻ അടകോടൻ, മൊശൊടൻ, മൂശേട്ട, മൂധേവി, ഏട്ഠ, വിഢി, വിഢ്യാസുരൻ, കോന്തൻ, ഇളിഭ്യൻ

പൂവില്ലാത്ത പുഷ്പാഞ്ഞലി=ശകാരം

നെടുനെട്ടായ നമഃ =വെറുതെയങ്ങനെ നീണ്ടു നിവർന്നു നില്ക്കുക

ഘാസുക =മൂക്കറ്റം ഭക്ഷിയ്ക്കുക

നസ്യം പറയുക =ആക്ഷേപിച്ചുപറയുക.

**ശുദ്ധാശുദ്ധങ്ങൾ**

അകശ്ശുദ്ധം പുറത്തിറങ്ങാതിരുന്നലുള്ള ശുദ്ധി

എടശ്ശുദ്ധം ആഭിജാത്യം കുറഞ്ഞവരെയും ചെരിയ അശുദ്ധിയുള്ളവരെയും

തൊട്ടാലുള്ള അശുദ്ധി

ഇടശ്ശുദ്ധം എടശ്ശുദ്ധം

വഴിശ്ശുദ്ധം വഴിയാത്ര ചെയ്താലുണ്ടാകുന്ന അശുദ്ധം

പുറശ്ശുദ്ധം (കാട്ടുശുദ്ധം) പുറത്തുകൂടിനടന്നാലുണ്ടാകുന്ന അശുദ്ധി

തേവാരശ്ശുദ്ധം കുളികഴിഞ്ഞ് മറ്റൊന്നും തൊടാതെ പൂജയ്ക്കുവേണ്ടിയിരിക്കുക. നിർമ്മാല്യം സ്പർശിക്കുന്നതുകൊണ്ട്ഇതൊരശുദ്ധിയുമാണ്‌. ഈ ശുദ്ധത്തിൽ പിതൃകർമ്മങ്ങൾ പാടില്ല.

നിർമ്മാല്ല്യശ്ശുദ്ധം പൂജ കഴിയ്ക്കുമ്പോൾ തലേദിവസത്തെ പൂക്കളും പാത്രങ്ങളും മറ്റും

തൊട്ടാലുള്ള അശുദ്ധി

ചാത്തശ്ശുദ്ധം ഇത് അങ്ങേയറ്റത്തെ ശുദ്ധമാണ്‌.രവിലെ കുളിച്ച് ചാത്തത്തിനു വേണ്ടതൊക്കെ ഒരുക്കിക്കഴിഞ്ഞാൽ ബലിയിടുവാൻ വീണ്ടും

കുളിക്കണം.അന്നു നനച്ച വസ്ത്രമെ ഉപയോഗിക്കാവ്വൂ അലക്കിയതോ കോടിയോ പോലും പാടില്ല.

ബലിശുദ്ധം ചാത്തശുദ്ധം

നായശ്ശുദ്ധം(പട്ടിശ്ശുദ്ധം ) പട്ടിയെ തൊട്ടലുള്ള അശുദ്ധി

കുളിയാശ്ശുദ്ധം കുളിയ്ക്കാതിരുന്നലുള്ളാശുദ്ധി.കുളിച്ചവർ

കുളിയ്ക്കാത്തവരെത്തൊട്ടാൽ ഇ അശുദ്ധി വ്യാപിക്കും.

കളിശ്ശുദ്ധം ചാത്തിരാങ്കം പോലുള്ളവലിയ കളികളിൽ അൾത്തിരക്കു കൂടുന്നതുകൊണ്ടുണ്ടാകുന്ന അശുദ്ധി

സത്രശുദ്ധം വലിയ അടിയന്തിരങ്ങളിൽ ആൾതിരക്കു കൂടുന്നതുകൊണ്ട് ശുദ്ധം

പാലിക്കാൻ പറ്റാതെവരും.ഇത്തരം അശുദ്ധത്തത്തിനു സത്രശുദ്ധം എന്നു പറയുന്നു.

ദേഹണ്ഡശുദ്ധം വലിയ ദേഹണ്ഡങ്ങൾക്ക് രാത്രിയിൽ തന്നെ കുളിക്കുന്നതിനു മുമ്പെ പാചകം തുടങ്ങുന്നു.അതുകൊണ്ടുണ്ടാകുന്ന അശുദ്ധി.

കലശ്ശുദ്ധം ഭക്ഷണം പാകം ചെയ്യുന്ന പാത്രം തൊട്ടാലുള്ള അശുദ്ധി

മരപ്പാത്രശുദ്ധി അശുദ്ധിയായവർമരപ്പാത്രം തൊടുകയോ അശുദ്ധവസ്തുക്കൾ എടുക്കുകയോ ചെയ്താലുള്ള അശുദ്ധിമരപ്പത്രം കഴുകിയല്ല ചെത്തിയാൺ` അശുദ്ധി നീക്കുന്നത്

കിടക്കശ്ശുദ്ധം കുളി കഴിഞ്ഞാൽ പായ കിടക്ക,വിരി മുതലായവ തൊട്ടാലുള്ള അശുദ്ധി

എച്ചിൽശ്ശുദ്ധം ഭക്ഷണം കഴിച്ചതിന്റെ അവശിഷ്ടം കൊണ്ടുണ്ടാകുന്ന അശുദ്ധി.വായയ്ക്കകം സ്പർശിച്ചാലുണ്ടാകുന്ന അശുദ്ധി

വറ്റ് ചോറ്‌ തൊട്ടാലുള്ള അശുദ്ധി.വറ്റു തൊട്ടാൽ കൈ കഴുകണം

എച്ചിലും വറ്റും എച്ചിലിന്റെ അശുദ്ധിയും വറ്റിന്റെ അശുദ്ധിയും

ശവശ്ശുദ്ധം ശവം തൊട്ടാലുള്ള അശുദ്ധി.ശുദ്ധമാകാൻ കുളിച്ച് പുണ്യാഹം ഏല്ക്കണം

ദേഹശുദ്ധി കുളികഴിഞ്ഞ പൂജകൻ കരതലന്യാസങ്ങളെക്കൊണ്ടും പ്രാണായാമങ്ങളെക്കൊണ്ടും ദേഹശുദ്ധി വരുത്തുന്നു

ദ്രവ്യശുദ്ധി ദ്രവ്യങ്ങൾക്കു തട്ടുന്ന അശുദ്ധി നീക്കുന്ന പ്രക്രിയ.

പ്രേതശുദ്ധി അശുദ്ധമായി മരിച്ചയാളുടെശവശരീരം ശുദ്ധിയാക്കുന്ന ക്രിയ.

കേട്ടുകുളി അമ്മവഴിക്കും പെണ്മക്കൾവഴിയ്ക്കും സ്ത്രീപാരമ്പര്യമായിട്ടു ആരെങ്കിലും മരിച്ചെന്നു കേട്ടാലുണ്ടാകുന്ന ആശൌചം. ഇതു നീങ്ങുന്നതിനു മരണം കേട്ടാലുടനെ കുളിച്ചാൽ മതിയാകും.

പരിഷക്കുളി കേട്ടുകുളി

**പലവക പദങ്ങൾ**

തേവാരം ദേവകാര്യം.ആരാധനാമൂർത്തികളുടെ പ്രതിമകൾവച്ച് ദിവസവും നിവേദ്യം അർപ്പിക്കൽ

പഞ്ചമൂർത്തികൾ ആദിത്യനംബികവിഷ്ണു-ഗണനാഥന്മഹേശ്വരൻ

നേദിയ്ക്കുക മണികൊട്ടിപ്പൂജയില്ലാതെ ചുരുങ്ങിയ തോതിൽ നിവേദ്യമർപ്പിക്കുക

കണക്കുപിടുത്തം നാമ ജപിക്കുമ്പോഴും പുഷ്പാഞ്ജലിക്കും എണ്ണം പിടിയ്ക്കുക.ജപമാലയോ കൈവിരലുകളോ ഉപയോഗിക്കാം

അക്ഷതം മുറിയാത്ത ഉണക്കലരിയും നെല്ലും കൂടിച്ചേർന്നതു

അന്തിമുടിക്കുക സന്ധ്യാവന്ദനകർമം സമാപിക്കുക.

അമ്മത്ത് അമ്മയുടെ ഇല്ലം

അരിഷ്ടിക്കുക ഇല്ലായ്മ കൊണ്ടുവിഷമിക്കുക

ആട്ടപ്പിറന്നാൾ ആണ്ടുപുറന്നാൾജനിച്ച മാസത്തിൽ ജന്മനക്ഷത്രം വരുന്നദിവസം

കവ്യം ബലിക്കു ഉൺക്കലരി വേവിച്ച് വാർത്തെടുക്കുക

ഹവിസ്സ് ഹോമിക്കാൻ വേണ്ടി ഉണക്കലരി അധികം വേവിക്കാതെ വറ്റിച്ചെടുക്കുക

ഉണക്കൽ നിവേദ്യം നിവേദിക്കാൻ ഉണക്കലരി വേവിച്ച് വറ്റിച്ചെടുക്കുക.

നിവേദ്യം നിവേദിക്കാനുള്ള എല്ല വസ്തുക്കളും

വെച്ചുനിവേദ്യം ഉണക്കലരിവച്ചുണ്ടാക്കുന്ന ചോറ്‌,പായസം പോലുള്ള വ

കുടിയ്ക്കുനീർ ഉണ്ണാൻ തുടങ്ങുമ്പോൾപ്രാണാഹുതിക്കുവേണ്ടിക്കൊടുക്കുന്ന വെള്ളം

കീഴ്ക്കട പൂർവ്വാചാരം

ആപ്യായിക്കുക തലോടുക

ആപ്യായിച്ചുപ്രോക്ഷിക്കുക കിണ്ടിയുടെവായ തലോടി കിണ്ടിവാലിൽനിന്നു വെള്ളംകൈയിൽ പകർന്നു കിണ്ടിയുടെ വായിലൊഴുക്കുക ഒഴുക്കുനീറ്റിലഴുക്കില്ല എന്നതാകാം അടിസ്ഥാനം

ഇടത്തുകിണ്ടി പൂജയിൽ ഇടയ്ക്കിടയ്ക്കു കൈ നനച്ചു ശുദ്ധിയാക്കാനുപയോഗിക്കുന്നു.