സമാജപഞ്ചകം

സി വി ശങ്കരൻ ചേലമറ്റത്തില്ലം

പടർന്നങ്ങു നില്ക്കും സമാജത്തിനിന്ന്

തികച്ചും കരുത്തുള്ള തായ് വേരു വേണം

ഉറപ്പുള്ളൊരസ്ഥിയ്ക്കുകാത്സ്യത്തിനെപ്പോൽ

നമുക്കിന്നു നല്കാം സ്ശ്ദാ കർമ്മശക്തി

ഉറങ്ങാൻ കൊതിക്കൊല്ല കർമ്മോത്സുകന്മാ-

രുറക്കം നടിപ്പോർക്കൊരുത്സാഹമേകൂ

ഉറക്കം കെടുത്തേണ്ട,ജാഗ്രത്തിലായാൽ

കുറച്ചൊന്നതോർക്കൂ,“**സമാജം**” സഖേ! നാം.

ലഭിച്ചീടവേണം നമുക്കായതെന്തും

കൊതിച്ചീടവേണ്ട പരർക്കായതെന്തും

കരഞ്ഞുള്ളകുഞ്ഞിന്നു പാലൊട്ടു കിട്ടും

തിരിഞ്ഞങ്ങിരുന്നാൽ പുറം തട്ടു കിട്ടും

സമാജത്തിൽ നിന്നും നമുക്കെന്തു കിട്ടും?

സമാജത്തിലില്ലേൽ നമുക്കെന്തു പറ്റും?.

സമാജത്തിലൂടെ സദാ ശക്തി നേടാം

സമാജതിലില്ലേൽ സദാ അന്യഥാത്വം

ഗായത്രി നിത്യം ജപിയ്ക്കും ദ്വിജന്മാർക്കൊ-

രം ഗത്വമാവാം സമാജത്തിലെന്നും

ബ്രഹ്മത്വമൊന്നേ ദ്വിജന്മാർക്കു സർവ്വം

ധർമ്മജ്ഞരല്ലേ? സദാ ചേർന്നു നീങ്ങാം

(വാർത്താപത്രികയുടെ പഴയ ലക്കത്തിൽ നിന്ന്)